21.10.2015. | Vijesti

Na redu disciplinska komisija:

Ademijev B uzorak također pozitivan

Ponovljeni test B uzorka urina koji je uzet Arijanu Ademiju nakon utakmice 1. kola Lige prvaka protiv Arsenala također je bio pozitivan.

Disciplinska komisija Uefe će odlučivati o slučaju na svom sastanku 27. listopada nakon čega ćemo znati više detalja. Prema pravilima Uefe GNK Dinamo i sami igrač ne smiju ništa komentirati dok disciplinski postupak ne bude završen.

Podsjetimo, Uefa je otvorila postupak protiv Arijana Ademija nakon što su rezultati doping kontrole nakon utakmice protiv Arsenala pokazale kako je njegov nalaz bio pozitivan na nedozvoljena sredstva.

Kada ćemo imati više informacija putem službene stranice ćemo obavijestiti navijače i javnost.